Grundejerforeningen Nysøgård - Generalforsamling den 26. marts 2014

Bestyrelsens årsberetning

Nysøgård er for stor til at man naturligt kender alle – og samtidig så lille at der knyttes bånd på tværs af foreningen. Ingen er længere væk end hen ad vejen eller rundt om hjørnet. På den måde er vores forening præcis den rigtige størrelse.

Aktiviteterne i foreningen er drevet på frivillig basis. Det er imponerende hvor meget der bliver løftet. Det er to grundlæggende kræfter, der driver foreningen – Legekammeraterne og de frivillige omkring arbejdsweekenderne.

**Legekammeraterne**

**2013 Legekammerat aktiviteter**

- Fastelavn

- Leg ved forårets arbejdsweekend

- Sankt Hans (bålet tændtes i første forsøg)

- Høvdingebold

- Søfest med Nysøatlon

- Leg ved forårets arbejdsweekend

- Juletræstænding

**Nysøatlon 2013 resultater**

Herrer (rekord: 4:54 Øystein 2012)

Rasmus 5:12, Torsten 5:13, Jakob 5:31, Mikkel 6:19

Damer (rekord: 5:54 Pia 2012)

Christell: 7:14, Rikke: 7:15, Elsebeth: 7:16

Ungdom: Simon: 6:54, Asger: 7:11

Står for aktiviteter der samler foreningen året rundt – fastelavn, høvdingebold i juni, Sankt Hans fest, Søfest (og Nysøatlon), juletræstænding, aktiviteter for børn under arbejdsweekenderne – og fra 2014, en fiskedag til september.

Alle de her aktiviteter har stor værdi for fællesskabet – både mellem børn og unge men også for dem med flere år på bagen.

Stor tak fra bestyrelsen til de seks frivillige bag Legekammeraterne.

**Arbejdsweekenderne og Grønt udvalg**

Foreningen har et relativt stort fællesareal der kræver en del vedligeholdelse for at alle kan have mest glæde af området – både som direkte naboer og bruger af området.

Ved sidste generalforsamling blev der redegjort for at kunne vedligeholdelsen klares ad frivillighedens vej ville det være at fortrække frem for at begynde, at bruge foreningens penge til vedligeholdelse. Og i 2013 gik det lige.

Og det til trods for både stormene Allan og Bodil som lagde en del træer ned med efterfølgende oprydning til følge.

Der er fældet og væltet nogle af de enkeltstående træer på nord og østsiden af Nysø. I henhold til haveplanen vil de blive genplantet. De enkeltstående træer er vigtige fordi de sikre, at der samtidig er udsyn fra de direkte naboer til søen og at der er nogle træer at kigge på.

Deltagelse i arbejdsweekenderne er frivillig. Tilslutningen er lige nok til ikke at skulle købe hjælp. Ikke alle foreningens husstande er repræsenteret. De, som kommer, er måske et udtryk for hvem der har mulighed for at deltage, anvender området og/eller er direkte nabo.

En stor tak fra bestyrelsen til deltagerne på arbejdsweekenderne og specielt til de tro væbnere, som fik ryddet op efter stormene.

Den sidste af de frivillige kræfter er bestyrelsen. Som aftrædende medlem kommer jeg til at savne bestyrelsesmøderne. Der er en rigtig for stemning. Det er en rigtig god mulighed som tilflytter, at komme til at lære sine nye naboer at kende på (samt at tage sin tørn). Det et meget lærerigt. Man opnår et kendskab til området som ellers vil tage år at opbygge. Hvis man planlægge at bo i området i længere tid så er det en rigtig god investering.

I den forbindelse vil bestyrelsen gerne byde de mange tilflyttere velkommen :-)

Af andre begivenhederne gennem året kan nævnes

- at vores kloaker og afløb har fået en indvendig sok på.

- at Allan og Bodil har afsløret at træerne i vores vestlige naboskov var gamle og nogle syge. De er nu fældet og har efterladt et hul og en del lys. Skoven vil blive genplantet til efteråret.

- at fjernvarmepumpestationen som er ved at blive bygget ved Kildesvinget nord for Nysøgård ikke kommer til at ligge direkte på udsigtspunktet men lidt længere nede ad bakken og vil blive ”pakket ind” i buske. Efter en lidt tung start (ingen dialog og efterfølgende klager til Natur- og Miljøankenævnet) har der været godt samarbejde mellem kommune, Vestforbrændingen og de direkte naboer.

Også tak til Nysøvang 5, som glæder os alle ved at leverer strøm til juletræet ved trekanten.

Tak til revisorer (Jørgen Laursen og Tom Hanert) som har revideret regnskab og budget.

På bestyrelsens vegne

Martin Nottmeier  
Formand for grundejerforeningen Nysøgård